Det var byggmester O. Scheistrøen fra Namsos som bygde kirken, arbeidet startet våren 1890. Kirken er en laftet tømmerkirke. Det ble gjort flere endringer under byggingen, blant annet ble tårnet flyttet til enden av kirken og ikke plassert på midten slik som på tegningene. På grunn av takstein måtte taket ha en brattere vinkel og da ble mønet høyere, og de valgte derfor også å bygge tårnet høyere. Kirken er godkjent for å ha 360 plasser.